Rozsudok Súdneho dvora (šiesta komora) z 30. októbra 2025 – Fugro/Rada
(vec C-146/24 P)1
„Odvolanie – Dane – Boj proti daňovým únikom – Smernica (EÚ) 2022/2523 – Globálna minimálna úroveň zdanenia nadnárodných skupín podnikov a veľkých vnútroštátnych skupín v Európskej únii – Článok 17 – Vylúčenie príjmu z medzinárodnej námornej dopravy – Sporný rozsah tohto vylúčenia – Prípustnosť – Článok 263 štvrtý odsek ZFEÚ – Aktívna legitimácia – Neexistencia osobnej dotknutosti“
Jazyk konania: angličtina
Účastníci konania
Odvolateľka: Fugro NV (v zastúpení: T. C. Gerverdinck, advocaat)
Ďalší účastník konania: Rada Európskej únie (v zastúpení: E. d’Ursel, K. Pavlaki a G. Rugge, splnomocnení zástupcovia)
Vedľajší účastník, ktorý v konaní podporuje ďalšieho účastníka: Európska komisia (v zastúpení: A. Armenia, L. Nicolae a W. Roels, splnomocnení zástupcovia)
Výrok
Odvolanie sa zamieta.
Fugro NV znáša svoje vlastné trovy konania a je povinná nahradiť trovy konania, ktoré vynaložila Rada Európskej únie.
Európska komisia znáša svoje vlastné trovy konania.
____________
1 Ú. v. EÚ C, C/2024/2737.